Žubrinovský potok

Žubrinovský potok je vodný tok v Moravsko-sliezskych Beskydách a Turzovskej vrchovine na území okresu Čadca. Je to ľavostranný prítok Čierneho potoka v povodí Kysuce, má dĺžku približne 3,2 km a je tokom VI. rádu. 

 Priebeh toku 
Potok pramení v slovenskej časti Moravsko-sliezskych Beskýd, v geomorfologickom podcelku Zadné hory, na východnom úbočí vrchu Tyňok (), v nadmorskej výške približne  Od prameňa v lesnom poraste hraničného hrebeňa, v závere doliny, tečie spočiatku južným, postupne juhovýchodným smerom. Dočasne východným smerom tečie popod Šulkovú, no postupne sa stáča na juh a priberá významný ľavostranný prítok spod Burkovho vrchu (). Opúšťa Moravsko-sliezske Beskydy a prechádza do Turzovskej vrchoviny a jej podcelku Kornická brázda. Pri osade Na doline prijíma menší ľavostranný prítok a popod Zapeklovú pokračuje na juhovýchod do osady Žubrinovci. Okrajom osady sa popri lese stáča na východ a onedlho, už opäť v lesnom poraste na juhovýchod. V blízkosti Kysuckej cyklomagistrály sa v nadmorskej výške približne  vlieva pravostranne do Čierneho potoka v povodí rieky Kysuca. Potok patrí do širšieho povodia rieky Váh. 

Žubrinovský potok pramení a v hornej časti preteká hranicou katastrov obcí Klokočov a Olešná v okrese Čadca v Žilinskom kraji. Následne pokračuje už len územím Olešnej.

 Referencie 

 Pozri aj 
 Zoznam vodných tokov v povodí Kysuce
 Moravsko-sliezske Beskydy, Zadné hory
 Turzovská vrchovina, Kornická brázda

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky v Turzovskej vrchovine
Kategória:Vodné toky v Moravsko-sliezskych Beskydách
Kategória:Povodie Kysuce
Kategória:Vodné toky v okrese Čadca
Kategória:Klokočov (okres Čadca)
Kategória:Olešná (okres Čadca)